氹仔中央公園

氹仔中央公園喺澳門氹仔成都街，係而家氹仔設施最完善嘅市政公園，大約23,220平方米大，由市政署管理，喺2012年12月31號開放使用。總投資接近4.4億澳門元。

開放時間       
公園：朝早6點至半夜12點
遛狗區：朝早8點半至夜晚10點

設施

露天游泳池、露天綜合球場、圖書館、環繞公園緩跑徑、兒童遊樂場、寵物活動區、健身設施、休憩區。

圖書館
氹仔圖書館喺氹仔中央公園地庫一層，喺2015年4月15號以試運行方式對外開放，同年9月1號正式開幕啟用。圖書館由文化局公共圖書館管理廳管理，面積2,200平方米，係澳門而家最大嘅公共圖書館，藏書量大約80,000冊。

開放時間
星期一：下晝2點至半夜12點
星期二至星期日：朝早8點至半夜12點

氹仔中央公園泳池	
氹仔中央公園泳池有1,830平方米大，設有大池同嬉水池。

開放時間：每年5月1號至10月31號嘅泳季。

停車場
公園地底個停車場提供1,333個私家車車位，1,384個電單車車位，10個傷殘人士車位。

交通
T352 廣東大馬路／濠景
途經路線：11、30、36、37、MT2、MT5。
T369 基馬拉斯／氹仔中央公園
途經路線：37、H3、MT5、N5、N6。
T370 基馬拉斯／濠珀
途經路線：H3、MT5、N2、N5、N6。
T412 氹仔中央公園／成都街
途經路線：36、MT2。
T413 氹仔中央公園／哥英布拉街
途經路線：11、30、36。

市政署
澳門自然網

氹仔
澳門公園